****

**GRAD NOVSKA**

**JAVNI POZIV UDRUGAMA ZA DODJELU FINANCIJSKE POTPORE ZA PROVOĐENJE PROGRAMA:**

**STRUČNO ISTRAŽIVANJE I NABAVA POVIJESNE GRAĐE O VOJNOJ GRANICI U REPUBLICI HRVATSKOJ ZA POTREBE USTROJA INTERPRETACIJSKOG CENTRA VOJNE GRANICE U NOVSKOJ**

# **UPUTE ZA PRIJAVITELJE**

***DATUM OBJAVE: 08. 04. 2022.***

***ROK PRIJAVE 09. 05. 2022.***

**NAPOMENA:**

**OVE UPUTE SASTAVNI SU DIO JAVNOG POZIVA ZA DODJELU FINANCIJSKE POTPORE ZA PROVOĐENJE PROGRAMA:**

**STRUČNO ISTRAŽIVANJE I NABAVA POVIJESNE GRAĐE O VOJNOJ GRANICI U REPUBLICI HRVATSKOJ ZA POTREBE USTROJA INTERPRETACIJSKOG CENTRA VOJNE GRANICE U NOVSKOJ**

**BEZ DETALJNOG UVIDA U UPUTE PRIJAVITELJ NEĆE MOĆI ISPRAVNO ISPUNITI PRIJAVU NA JAVNI POZIV**

**S A D R Ž A J**

1. **PREDMET JAVNOG POZIVA I OPĆE INFORMACIJE str. 3-4**
	1. Predmet javnog poziva
	2. Cilj javnog poziva
	3. Zakonska osnova javnog poziva
	4. Nadležno tijelo za administrativne radnje u postupku javnog poziva
	5. Ukupna visina osiguranih sredstava u javnom pozivu, najviši i najniži iznos financiranja i

okvirni broj programa koji će se financirati

* 1. Prioriteti financiranja
1. **FORMALNI UVJETI JAVNOG POZIVA str. 4- 7**
	1. Prihvatljivi prijavitelji
	2. Uvjeti koje mora ispunjavati prijavitelj
	3. Programi i projekti koje Grad neće financirati
	4. Prihvatljive aktivnosti, lokacija provedbe i razdoblje financiranja i

Provedbe projekta

* 1. Troškovi programa
	2. Zabrana dvostrukog financiranja
1. **POSTUPAK PRIJAVE str. 8–10**
	1. Popis obvezne dokumentacije
	2. Neobavezna popratna dokumentacija
	3. Rok predaje, način predaje i adresa za predaju prijave
	4. Dodatne informacije
2. **POSTUPAK ODABIRA PROGRAMA str. 11-14**
	1. Zaprimanje i evidencija prijava
	2. Formalna provjera prijava
	3. Stručno kvalitativno vrednovanje i ocjena prijava
	4. Odluka o odabiru programa/projekta

**5. UGOVOR O FINANCIRANJU, MODEL I UVJETI FINANCIRANJA str. 14-16**

5.1. Ugovor o financiranju

5.2. Model i uvjeti financiranja

**6. PRAĆENJE PROVEDBE PROGRAMA I PRAĆENJE NAMJENSKOG KORIŠTENJA SREDSTAVA str. 16**

**7. OSTALE OBVEZE KORISNIKA str. 16**

7.1.Javnost i vidljivost programa te obveza isticanja vizualnog identiteta Grada Novske

Grada Novske

7.2. Posebne obveze za korisnike financiranja

**8. DOKUMENTACIJA I INDIKATIVNI KALENDAR JAVNOG POZIVA str. 16-17**

8.1. Dokumentacija javnog poziva

8.2. Indikativni kalendar javnog poziva

**1. PREDMET JAVNOG POZIVA I OPĆE INFORMACIJE**

* 1. **Predmet Javnog poziva**

Predmet Javnog poziva je financiranje programa usmjerenih na stručno istraživanje i prikupljanje povijesne građe za potrebe ustroja Interpretacijskog centra za povijest Vojne granice koji će djelovati u Novskoj.

Interpretacijski centar za povijest Vojne granice u Novskoj ustrojava se kao muzejsko-izložbena i istraživačka institucija na području Grada Novske u kojoj će se na suvremen, multimedijalni način vrednovati i prezentirati odabrani aspekti povijesti Vojne granice, sustava koji je od početka 16. do kraja 19. stoljeća funkcionirao na velikom dijelu prostora današnje Republike Hrvatske, a u cjelini se protezao na prostoru od Jadrana do Moldavije, obuhvaćajući devet današnjih država.

**1.2. Cilj javnog poziva**

Cilj javnog poziva je kroz stručni istraživački rad nabaviti povijesnu građu (geografske karte, zapise, fotografije, povijesne izvore i sl.) koja se odnosi na Vojnu granicu na prostorima Republike Hrvatske radi ustroja Interpretacijskog centra za povijest Vojne granice u Novskoj.

**1.3. Zakonska osnova Javnog poziva**

Na postupak objavljivanja i provedbe Javnog poziva primjenjuju se odredbe Zakona o udrugama, Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21), (u daljnjem tekstu: Uredba), Zakona o financijskom poslovanju i računovodstvu neprofitnih organizacija iPravilnika o financiranju programa i projekata od interesa za opće dobro koje provode udruge na području Grada Novske, (u daljnjem tekstu: Pravilnik), (Službeni vjesnik, 63A/15, 92/21).

**1.4. Nadležno tijelo za administrativne radnje u postupku javnog poziva**

Za administrativne, organizacijske i druge poslove i aktivnosti u provedbi ovog javnog poziva nadležan je Upravni odjel za društvene djelatnosti, pravne poslove i javnu nabavu (u daljnjem tekstu: Upravni odjel).

**1.5. Ukupna visina osiguranih sredstava u Javnom pozivu, visina osiguranih sredstava, najviši i najniži iznos koji se može dodijeliti po programu, okvirni broj programa i dr.**

U ovom javnom pozivu određuju se ukupna sredstva za financiranje provedbe programa, najviši i najniži iznos koji se može pojedinačno dodijeliti za provedbu programa i okvirni broj programa koji će se financirati, u skladu s vrijednostima iz sljedeće tabele:

|  |  |  |  |  |
| --- | --- | --- | --- | --- |
| **Visina osiguranih sredstava u kunama** | **Najniži iznos koji se može dodijeliti po programu** | **Najviši iznos koji se može dodijeliti po programu** | **Okvirni broj programa koji će se financirati** | **Oznaka u proračunu** |
| **100.000,00** | **20.000,00** | **100.000,00** | **2** | **Program 1004,** **T 100001** |

Prijavitelji su dužni prilikom izrade prijave pridržavati se utvrđenog raspona sredstava koji se minimalno i maksimalno može prijaviti i isplatiti za financiranje programa.

U slučaju da prijavitelj zatraži iznos za financiranje prijavljenog programa izvan okvira utvrđenog najnižeg i najvišeg iznosa iz tabele smatrat će se da prijava ne udovoljava formalnim uvjetima koji su propisani javnim pozivom.

**1.6. Prioritetno područje financiranja**

Programi udruga koji se odnose na prikupljanje povijesne građe potrebne za uspostavu Interpretacijskog centra za povijest Vojne granice u Novskoj, a koji će djelovati u Novskoj.

**1.7. Zakoni, strategije, programi javnih potreba i dr. na čemu se temelji utvrđeni prioritet**

Utvrđeni prioritet temelji se na Zakonu o financiranju javnih potreba u kulturi (NN broj 47/90, 27/93, 38/09), Strateškom razvojnom planu Grada Novske 2018.-2023. (Službeni vjesnik 24/19), Strateški cilj 3: Unapređenje kvalitete života stanovnika i razvijena društvena infrastruktura, Prioritet 3.4. Razvoj civilnog društva, Mjera 3.4.1. Potpora osnivanju, radu i umrežavanju udruga te na Programu javnih potreba u kulturi Grada Novske za 2022. godinu

**2. FORMALNI UVJETI JAVNOG POZIVA**

**2.1. Prihvatljivi prijavitelji**

Prihvatljiv prijavitelj u pravilu je udruga i druga neprofitna organizacija koja ima sjedište na području Grada Novske i koja aktivno djeluje na području Grada Novske ili ima sjedište izvan Grada Novske, ali u svom osnivačkom aktu ima određeno područje djelovanja koje se proteže i na Grad Novsku i koja aktivno djeluje na području Grada Novske, uz uvjet da ista ispunjava sve odredbe ovog Pravilnika i sve uvjete javnog poziva.

Iznimno, prihvatljiv prijavitelj može biti i udruga/druga neprofitna organizacija koja ne udovoljava uvjetima iz prethodnog stavka ali koja kumulativno ispunjava sljedeće uvjete:

* ako će prijavljeni program provoditi na području Grada Novske ili izvan Grada Novske za određenu ciljanu skupinu građana Grada Novske,
* ako udruga ispunjava sve odredbe ovog Pravilnika i sve uvjete javnog natječaja/poziva.

**2.2. Uvjeti koje mora ispunjavati prijavitelj**

Prijavitelj mora ispunjavati sljedeće uvjete:

* biti upisan u odgovarajući Registar pravnih osoba čija temeljna svrha nije stjecanje dobiti;
* biti svojim statutom opredijeljen za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* je uredno ispunio sve obveze iz prethodno sklopljenog ugovora o financiranju iz proračuna Grada Novske za 2021. godinu, uključujući i dostavu izvješća o namjenskom korištenju sredstava;
* nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv prijavitelja, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* ima zadovoljavajuće organizacijske kapacitete i ljudske resurse za provedbu programa ili projekta;
* općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* ima utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način).

**2.3. Programi i projekti koje Grad neće financirati**

Grad neće financirati programe i projekte:

* udruga/ drugih organizacija civilnog društva koje se financiraju po posebnim propisima, vjerskih organizacija i političkih organizacija, organizacija civilnog društva koje ne zadovoljavaju uvjete propisane Pravilnikom i uvjetima ovog javnog poziva.
* udruge koje se sukladno Zakonu i drugim pozitivnim propisima smatraju gospodarskom djelatnošću udruga.

Iz postupka odabira u bilo kojoj fazi provedbe ovog postupka isključit će se prijavitelji za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju te udruge koje do objave ovog javnog poziva nisu dostavile izvješće o namjenski utrošenim sredstvima za donaciju Grada Novske primljenu 2021. godine.

**2.4. Prihvatljive aktivnosti, lokacija provedbe i razdoblje financiranja i provedbe programa**

**2.4.1. Prihvatljive aktivnosti**

Prihvatljivim aktivnostima smatraju se sve aktivnosti kojima se pridonosi realizaciji programa i ciljeva ovog Javnog poziva.

**2.4.2. Lokacija aktivnosti**

U skladu s općim ciljem javnog poziva, te posebnim ciljevima javnog poziva i utvrđenih prioriteta, aktivnosti se mogu odvijati na području i izvan područja Grada Novske, unutar ili izvan RH, ovisno o potrebama pojedine aktivnosti.

**2.4.3. Razdoblje financiranja i provedbe projekta**

Sva financijska sredstva koja Grad dodjeljuje putem ovog javnog poziva u pravilu se odnose na aktivnosti koje će Korisnik u sklopu programa i na temelju zaključenog ugovora o korištenju sredstava provoditi do 31. prosinca 2022. godine.

**2.5. Troškovi programa**

Troškovi programa moraju biti neophodni za provedbu programa, navedeni u ukupno predviđenom proračunu programa u prijavnom obrascu, usklađeni sa zahtjevima racionalnog financijskog upravljanja (ekonomični i učinkoviti) i temeljeni na realnoj cijeni/procjeni.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog ugovorom.

Svako odstupanje od proračuna bez odobrenja Grada smatrat će se nenamjenskim trošenjem sredstava.

**2.5.1. Prihvatljivi troškovi**

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

* nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškove revizije i troškove vrednovanja, a plaćeni su do datuma odobravanja završnog izvještaja;
* moraju biti navedeni u ukupnom predviđenom proračunu programa/projekta;
* nužni su za provođenje programa ili projekta koji je predmetom dodjele financijskih sredstava;
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija;
* trebaju biti umjereni, opravdani, učinkoviti i u svakom smislu usuglašeni sa zahtjevima racionalnog financijskog upravljanja.

**2.5.2. Izravni troškovi**

U skladu s prihvatljivim troškovima iz prethodnog članka, prihvatljivim se smatraju slijedeći izravni troškovi udruge i njezinih partnera:

* troškovi zaposlenika angažiranih na programu ili projektu koji odgovaraju stvarnim izdacima za plaće, porezima i doprinosima iz plaće i drugim troškovima vezanim uz plaću i materijalna prava zaposlenika, odnosno troškova rada drugih osoba koje su angažirane na projektu/programu, sukladno odredbama ovog Pravilnika i Uredbe ;
* putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su opravdani i u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.);
* administrativni troškovi.

**2.5.3. Neizravni troškovi**

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu izravno povezani s provedbom programa, u iznosu do 30% ukupnog odobrenog iznosa financiranja iz proračuna Grada, a iznimno u većem iznosu ili u cijelosti ako je to opravdano i u skladu s uvjetima javnog natječaja/poziva.

**2.5.3. Neprihvatljivi troškovi**

Neprihvatljivim troškovima projekta ili programa smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama;
* troškovi reprezentacije, hrane i alkoholnih pića, osim u slučajevima kada se to pokaže opravdanim i kada se kroz pregovaranje s Gradom ovaj trošak može priznati kao prihvatljiv trošak u visini koja će uvažavati potrebu štedljivosti, odnosno racionalnog upravljanja sredstvima;
* troškovi smještaja (osim u iznimnim slučajevima kada se kroz pregovaranje s Gradom ti troškovi ili njihov dio može priznati kao prihvatljiv trošak u visini koja će uvažavati potrebu štedljivosti, odnosno racionalnog upravljanja sredstvima);
* ostali troškovi koji nisu povezani s provedbom programa ili nisu neophodni za provedbu programa.

**2.6. Zabrana dvostrukog financiranja**

Bez obzira na kvalitetu predloženog programa u ovom javnom pozivu, Grad neće dati financijska sredstva za aktivnosti koje se već financiraju iz nekog javnog izvora i po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom javnom pozivu.

U slučaju da se ustanovi dvostruko financiranje programa, prijavitelj će morati vratiti sva primljena sredstva.

Sastavni dio natječajne dokumentacije je i izjava o zabrani dvostrukog financiranja, koju obavezno treba popuniti, potpisati od ovlaštene osobe i ovjeriti službenim pečatom.

**3. POSTUPAK PRIJAVE**

Sve prijave moraju biti pisane na obrascima preuzetim s mrežne stranice: www.novska.hr. Obrasci natječajne dokumentacije za vrijeme trajanja javnog poziva mogu se preuzeti i u Upravnom odjelu za društvene djelatnosti, pravne poslove i javnu nabavu Grada Novske , soba broj 208.

Prijava se smatra potpunom ako sadrži:

* u potpunosti ispunjene obrasce prijavnica,
* svu obveznu popratnu dokumentaciju.

**3.1. Popis obvezne dokumentacije**

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu Poziva.

Sve zainteresirane udruge moraju svoj program prijaviti na propisanim obrascima uz detaljan opis programa koji prijavljuju za dobivanje financijske potpore.

**Obvezna natječajna dokumentacija za prijavu programa je:**

1. Obrazac opisa programa;
2. Obrazac proračuna programa;
3. Preslika ovjerenog statuta udruge prijavitelja (samo za one udruge za koje ažurirani statut još nije javno dostupan u registru udruga);
4. Obrazac izjave o nepostojanju dvostrukog financiranja;
5. Dokaz o registraciji udruge – Izvadak iz Registra udruga Republike Hrvatske ne stariji od tri mjeseca do dana raspisivanja ovog Poziva (može se dostaviti izvadak iz registra s web stranice <https://registri.uprava.hr/#!udruge>);
6. Dokaz o registriranom statusu udruge kao neprofitne organizacije (može se dostaviti izvadak s web stranice <https://banovac.mfin.hr/rnoprt/>);
7. Potvrda Ministarstva financija/Porezne uprave o stanju javnog duga za prijavitelja iz koje je vidljivo da udruga nema javnog duga, a u slučaju da postoji javni dug, on mora biti podmiren prije samog potpisivanja ugovora o financiranju, ne starija od 30 dana od objave javnog poziva
8. Uvjerenje nadležnog suda da se ne vodi kazneni postupak protiv osobe ovlaštene za zastupanje i protiv voditelja projekta, ne stariji od 6 mjeseci;
9. Obrazac izjave o partnerstvu ( ako udruga ima partnera/e na provođenju programa).

**3.1.1. SADRŽAJ OPISNOG OBRASCA**

Opisni obrazac programa dio je obvezne dokumentacije. Sadrži podatke o prijavitelju te sadržaju programa koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac se ispunjava na računalu. Obrazac u izvorniku obavezno mora biti potpisan i ovjeren po ovlaštenoj osobi.

Ukoliko opisni obrazac sadrži gore navedene nedostatke, prijava će se smatrati nevažećom.

**3.1.2. SADRŽAJ OBRASCA PRORAČUNA PROGRAMA**

Obrazac Proračuna dio je obvezne dokumentacije i sadrži podatke o svim izravnim troškovima programa, kao i o ukupnom iznosu bespovratnih sredstava koja se traže od davatelja.

Prijava u kojoj nedostaje obrazac Proračuna neće biti uzeta u razmatranje, kao niti prijava u kojoj obrazac Proračuna nije u potpunosti ispunjen.

Obrazac je kreiran na način se ispunjava na računalu.

Obrazac u izvorniku obavezno mora biti potpisan i ovjeren po ovlaštenoj osobi.

Ukoliko obrazac proračuna sadrži gore navedene nedostatke, prijava će se smatrati nevažećom.

 **3.2. Neobvezna popratna dokumentacija**

Prijavitelji uz prijavu programa mogu priložiti i ostalu dokumentaciju koju smatraju relevantnom za obrazloženje i vrednovanje predloženog programa.

 **3.3. Rok predaje, način predaje i adresa za predaju prijava**

**3.3.1. Rok predaje prijava**

Javni poziv objavljen je dana 08. travnja 2022. godine na mrežnim stranicama Grada Novske.

U obzir će se kao pravodobne uzeti prijave poslane poštom kao preporučene pošiljke koje na omotnici budu označene poštanskim žigom zaključno s danom 09. svibnja 2022. godine.

Osobno dostavljene prijave uzet će se u obzir kao pravodobne ako budu zaprimljene u pisarnici Grada Novske najkasnije do 09. svibnja 2022.g.,do 15.00 sati.

Prijave dostavljene u elektroničkom obliku uzet će se u obzir kao pravodobne ako budu zaprimljene na email karolina.simicic@novska.hr najkasnije do 09. svibnja 2022.g., do 15,00 sati.

**3.3.2. Način i adresa predaje prijava**

Prijave programa dostavljaju se isključivo na propisanim obrascima koji su zajedno s Uputama za prijavitelje dostupni na mrežnim stranicama Grada Novske - [www.novska.hr](http://www.novska.hr) te uz prilaganje svih priloga koji su detaljno navedeni u ovim Uputama za prijavitelje.

Prijave na javni poziv dostavljaju se:

**a) u zatvorenoj omotnici, a na omotnici treba obavezno naznačiti:**

1. Naziv i adresu prijavitelja i
2. Naznaku - **„PRIJAVA NA JAVNI POZIV - DODJELA FINANCIJSKE POTPORE ZA FINANCIRANJE PROGRAMA: STRUČNO ISTRAŽIVANJE I NABAVA POVIJESNE GRAĐE O VOJNOJ GRANICI U REPUBLICI HRVATSKOJ ZA POTREBE USTROJA INTERPRETACIJSKOG CENTRA VOJNE GRANICE U NOVSKOJ– NE OTVARATI!“**

**na sljedeću adresu: Grad Novska, Trg d. Franje Tuđmana 2, 44330 Novska.**

Prijave se mogu dostaviti poštom ili osobno u pisarnicu Grada Novske.

**ILI**

**b) u elektroničkom obliku na e-mail** **karolina.simicic@novska.hr** **, u naslovu poruke obvezno naznačiti Prijava na javni poziv-programi i projekti udruga, a u tekstu poruke naznačiti:**

1. Naziv i adresu prijavitelja i
2. Naznaku - **„PRIJAVA NA JAVNI POZIV - DODJELA FINANCIJSKE POTPORE ZA FINANCIRANJE PROGRAMA: STRUČNO ISTRAŽIVANJE I NABAVA POVIJESNE GRAĐE O VOJNOJ GRANICI U REPUBLICI HRVATSKOJ ZA POTREBE USTROJA INTERPRETACIJSKOG CENTRA VOJNE GRANICE U NOVSKOJ – NE OTVARATI!“**

Prijave dostavljene na neki drugi način, dostavljene na drugu adresu ili nakon naznačenog roka za dostavu bit će odbačene.

Predaja prijave znači da se prijavitelj slaže sa svim uvjetima natječaja i kriterijima za ocjenjivanje.

 **3.4. Dodatne informacije**

**3.4.1. Pitanja i odgovori**

Sva pitanja vezana uz ovaj javni poziv mogu se postavljati elektroničkim putem, slanjem upita na adresu elektronske pošte: sonja.marohnichorvat@novska.hr ili karolina.simicic@novska.hr ili na broj telefona 691 519 svakog radnog dana isključivo u vremenu od 8,00 – 13,00 sati.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

Dodatne informacije i upute za podnošenje prijava po ovom javnom pozivu mogu se zatražiti najkasnije 5 dana prije isteka roka za dostavu prijava.

Grad Novska nije obvezan davati odgovore ili pojašnjenja na pitanja pristigla nakon navedenog roka.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**3.4.2. Izmjene i dopune Javnog poziva**

U slučaju da se Javni poziv ili dokumentacija javnog poziva izmijene ili dopune prije krajnjeg roka za predaju prijava, sve izmjene i dopune bit će objavljene na mrežnoj stranici Grada Novske - www.novska.hr najkasnije 8 (osam) dana prije isteka roka za dostavu prijava.

U slučaju donošenja izmjena ili dopuna prijaviteljima koji su već predali prijavu po javnom pozivu bit će dana mogućnost da svoju prijavu po potrebi i u primjerenom roku dopune i/ili izmijene.

 Prijavitelji su dužni poštovati sve izmjene ili dopune javnog poziva.

**4. POSTUPAK ODABIRA PROGRAMA**

Postupak odabira prijava provodi se u sljedećim fazama:

1. Zaprimanje i evidencija prijava
2. Formalna provjera prijava
3. Stručno kvalitativno vrednovanje i ocjena prijava
4. Odluka o odabiru programa

**4.1. Zaprimanje i evidencija prijava**

Prijave zaprima pisarnica Grada Novske, a evidentira ih i svakoj dodjeljuje evidencijski broj Upravni odjel za društvene djelatnosti, pravne poslove i javnu nabavu.

**4.2. Formalna provjera prijava**

Formalnu provjeru prijava provodi Povjerenstvo za provjeru formalnih uvjeta javnog poziva (u daljnjem tekstu: Povjerenstvo za formalnu provjeru)

Formalna provjera prijava provodi se sukladno odredbama Pravilnika prema obrascu za formalnu provjeru prijava.

Formalna provjera sastoji se od administrativne provjere i provjere prihvatljivosti.

Tijekom administrativne provjere utvrđuje se je li:

1. prijava podnesena u roku
2. prijava podnesena na odgovarajućem obrascu prijavnice
3. prijavi priložena sva obvezna popratna dokumentacija
4. prijava u izvorniku potpisana od strane odgovorne osobe te ovjerena žigom organizacije prijavitelja
5. prijava sadrži sve podatke tražene u osnovnim dijelovima prijavnice (podaci o predlagatelju, podaci o projektu i financijski plan).

 Tijekom provjere prihvatljivosti utvrđuje se:

1. prihvatljivost prijavitelja sukladno odredbama iz točke 2.1. i 2.2.
2. odnosi li se predloženi program na područje za koje je javni poziv objavljen
3. je li prijavitelj ispunio sve obveze glede dostave programskih i financijskih izvješća o namjenskom korištenju sredstava proračuna Grada Novske iz prethodne godine (da li je predano izvješće o namjenski utrošenim sredstvima iz proračuna Grada Novske za 2021. godinu).

Prijava udovoljava provjeri formalnih uvjeta ukoliko su odgovori na sva pitanja administrativne provjere i provjere prihvatljivosti "DA". Ukoliko je odgovor na jedno od pitanja administrativne provjere i provjere prihvatljivosti "NE", smatrat će se da prijava ne udovoljava formalnim uvjetima javnog poziva.

**4.2.1. Mogućnost i rok za ispravak prijave**

Grad će prijaviteljima čije prijave imaju manje nedostatke, a koje ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana kada je prijavitelj e- mail poštom obaviješten o potrebi uklanjanja nedostataka. Ako prijavitelj u dodatnom roku dostavi tražene podatke ili priloge smatrat će se da je podnio potpunu prijavu.

Elementi prijave koji se mogu naknadno ispraviti ili dopuniti:

* u opisnom obrascu nedostaju neki od podataka o organizaciji
* na nekom od predviđenih mjesta nedostaje potpis odgovorne osobe

Elementi prijave koji se ne mogu naknadno ispraviti ili dopuniti:

* prijavitelj nije odgovorio na pitanja iz prijave koja se odnose na sadržaj programa, bitna za vrednovanje kvalitete
* prijavitelj traži viši ili niži iznos od propisanoga
* trajanje programa nije u skladu s propisanim uvjetima poziva

Povjerenstvo za formalnu provjeru donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih formalnih uvjeta javnog poziva.

Prijavitelj čija prijava budu odbijena iz razloga ne ispunjavanja propisanih uvjeta javnog poziva, o toj činjenici mora biti obaviješten elektroničkom poštom u roku od najviše 8 (osam) radnih dana od dana donošenja odluke, nakon čega imaju pravo u narednih 8 (osam) dana od dana prijema obavijesti, podnijeti prigovor Gradonačelniku.

U slučaju prihvaćanja opravdanog prigovora od strane Gradonačelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena i neće se uputiti u daljnju proceduru.

Prigovor ne odgađa daljnju provedbu postupka javnog poziva.

**4.3. Stručno kvalitativno vrednovanje i ocjena prijava**

Stručno kvalitativno vrednovanje i ocjenu prijava podnesenih na javni poziv provodi Povjerenstvo za ocjenjivanje.

Povjerenstvo je nezavisno stručno ocjenjivačko tijelo kojega mogu sačinjavati predstavnici Grada, znanstvenih i stručnih institucija, nezavisni stručnjaci i predstavnici organizacija civilnog društva.

Stručno, kvalitativno vrednovanje i ocjena prijava provodi se na temelju programskih i financijskih podataka iznesenih u obrascu prijavnice te na temelju podataka iz popratne dokumentacije priložene prijavi.

Obrazac kriterija nalazi se u prilogu javnog poziva i čine sastavni dio dokumentacije ovog javnog poziva.

Na temelju provedenog postupka ocjenjivanja projekata, a na prijedlog Povjerenstva za ocjenjivanje, gradonačelnik donosi Odluku o dodjeli financijskih sredstava.

 **4.4. Odluka o odabiru programa**

Nakon što Povjerenstvo za ocjenjivanje razmotri i ocijeni prijave koje su ispunile formalne uvjete javnog poziva, sukladno kriterijima koji su propisani uputama za prijavitelje, isto daje prijedlog Gradonačelniku za odobravanje financijskih sredstava za program.

Gradonačelnik donosi Odluku o odabiru programa kojima se odobravaju sredstva za financiranje.

Nakon donošenja odluke o programu kojem su odobrena financijska sredstva, Grad će javno objaviti rezultate javnog poziva s podacima o udruzi, programu kojem su odobrena sredstva i iznosu odobrenih sredstava financiranja. Rezultati se objavljuju na službenoj mrežnoj stranici Grada Novske.

**4.4.1. Obavijest Grada o neprihvaćanju financiranja/sufinanciranja programa**

Grad će u roku od 8 (osam) radnih dana od donošenja odluke o dodjeli financijskih sredstava obavijestiti sve udruge čiji programi nisu prihvaćeni za financiranje o razlozima ne financiranja njihova programa uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa. Obavijest o tome dostavlja se elektroničkom poštom, na e-mail naveden na obrascu prijave programa.

**4.4.2. Prigovor prijavitelja na Odluku o odabiru programa**

Prijavitelji čiji programi nisu odabrani za financiranje mogu, u roku 8 (dana) od primitka pisane obavijesti o tome, podnijeti pisani prigovor Povjerenstvu za odlučivanje o prigovorima.

Prigovor se podnosi na adresu: Grad Novska, Trg dr. Franje Tuđmana 2, 44330 Novska.

Prigovor može podnijeti isključivo zakonski predstavnik organizacije prijavitelja.

Prigovor mora sadržavati sljedeće podatke:

* naziv prijavitelja podnositelja prigovora,
* naznaku akta protiv kojeg se podnosi prigovor,
* predmet prigovora,
* obrazloženje prigovora,
* žig i potpis osobe ovlaštene za zastupanje organizacije prijavitelja.

Prigovor se može podnijeti isključivo na natječajni postupak.

Prigovor se ne može podnijeti na odluku o neodobravanju sredstava ili na visinu dodijeljenih sredstava.

Odluku o prigovoru donosi Povjerenstvo za odlučivanje o prigovorima, u roku 8 (osam) dana od dana primitka prigovora.

U slučaju prihvaćanja prigovora, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Prigovor ne odgađa izvršenje Odluke o dodjeli financijskih sredstava i provedbu daljnjeg postupka.

**5. UGOVOR O FINANCIRANJU, MODEL I UVJETI FINANCIRANJA**

 **5.1. Ugovor o financiranju**

Po donošenju Odluke o dodjeli financijskih sredstava za odabrani program s prijaviteljem se zaključuje Ugovor o financiranju programa.

Ugovor se zaključuje u roku (5) dana donošenja Odluke o dodjeli financijskih sredstava.

Potpisivanjem Ugovora odabrani prijavitelji postaju korisnici financijske potpore.

Ugovorom o sufinanciranju utvrđuje se:

* iznos financiranja programa
* način i rokovi isplate financijske potpore
* način podnošenja izvješća o utrošenim sredstvima od strane korisnika
* rokovi za pojedine obveze korisnika
* način provedbe nadzora i kontrole namjenskog korištenja sredstava
* uvjeti pod kojima je korisnik dužan izvršiti povrat sredstava u proračun i druge odredbe.

Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.

Obrazac ugovora o financiranju sastavni je dio dokumentacije javnog poziva i objavljen je s ostalim obrascima na mrežnoj stranici Grada Novske.

**5.2. Model i uvjeti financiranja**

Ovaj javni poziv ima nekoliko modela financiranja ovisno o visini odobrenog iznosa financiranja, i to:

1. Ako se radi o ugovoru o financiranju/sufinanciranju **do 50.000,00 kuna**, Korisniku će se isplatiti **100% iznos** ugovorenih sredstava, nakon što dostavi zahtjev za isplatu sredstava.

Korisnik je dužan dostaviti završno izvješće Gradu u roku 30 dana od dana završetka projekta, a najkasnije do 31. siječnja 2023. godine i to za Korisnike čije aktivnosti traju do 31. prosinca 2022.

1. Ako se radi o ugovoru o financiranju/sufinanciranju na iznos **viši od 50.000,00 kuna do 100.000,00 kuna**, Korisniku će se isplatiti predujam u iznosu od 50% u roku 30 dana od podnošenja zahtjeva za isplatu, a ostatak sredstava od 50% isplatiti će mu se nakon što podnese zahtjev za isplatu sredstava s prilogom privremenog izvješća o utrošenom predujmu.

Korisnik je dužan dostaviti završno izvješće Gradu u roku 30 dana od dana završetka projekta, a najkasnije do 31. siječnja 2023. godine i to za Korisnike čije aktivnosti traju do 31. prosinca 2022.

1. Bez obzira na iznos ugovora o sufinanciranju/financiranju, Korisnik može zatražiti da mu se sredstva u cijelosti isplate tek po okončanju provedbe programa/projekta. U tom slučaju, Korisnik je dužan prije potpisivanja ugovora dostaviti izjavu kojom iskazuje da želi takav model plaćanja.

Korisnik je u ovom modelu plaćanja dužan podnijeti zahtjev za isplatu najkasnije do 20. prosinca 2022. godine kako bi se isplata mogla izvršiti do kraja proračunske godine, a uz zahtjev je dužan dostaviti i završno izvješće o provedbi programa/projekta.

Kao dopuna, odnosno izmjena ugovora o financiranju/sufinanciranju, bez prejudiciranja prava na raskid ugovora, sukladno odredbama Uredbe i Pravilnika, davatelj financijskih sredstava će, temeljem obrazložene odluke, ako se projekt ili program ne provodi ili se neadekvatno, djelomično ili s odlaganjem provodi, smanjiti bespovratna sredstva prvobitno predviđena u skladu sa stvarnim provođenjem projekta ili programa pod uvjetima sadržanim u ugovoru o financiranju.

U slučaju umanjenja poreznih proračunskih prihoda Grada Novske u tijeku financiranja projekta/programa, Grad može radi očuvanja proračunske stabilnosti umanjiti sredstva korisniku, a u slučaju većih proračunskih nestabilnosti može ih svesti na sredstva isplaćena do trenutka nastupa proračunskih nestabilnosti, a u tom slučaju Grad će odmah korisnika sredstava obavijestiti o nastupu navedenih okolnosti koje će se evidentirati zapisnikom.

**6. PRAĆENJE PROVODBE PROGRAMA I NAMJENSKOG KORIŠTENJA SREDSTAVA**

Korisnik je dužan voditi preciznu evidenciju svih računa nastalih tijekom provedbe programa.

U roku od 30 dana nakon završetka provedbe programa korisnik je dužan Gradu Novska dostaviti završno dokumentirano programsko i financijsko izvješće o namjenskom korištenju sredstava, a najkasnije do 31. siječnja 2023. godine za one Korisnike čije aktivnosti traju do 31. prosinca 2022. godine.

Grad Novska ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima Grada Novske predočiti sve račune, računovodstvenu dokumentaciju i ostale prateće dokumente relevantne za financiranje programa. Kontrolu na licu mjesta kod korisnika Grad Novska može obaviti tijekom provedbe ili unutar godinu dana nakon završetka provedbe programa.

**7. OSTALE OBVEZE KORISNIKA**

**7.1. Javnost i vidljivost programa, te obveza isticanja vizualnog identiteta Grada Novske**

Korisnik je dužan u svim obavijestima prema krajnjim korisnicima programa i u svim kontaktima s medijima i publikacijama navesti da je program financiran sredstvima Grada Novske.

**8. DOKUMENTACIJA I INDIKATIVNI KALENDAR JAVNOG POZIVA**

**8.1. Dokumentacija javnog poziva**

Na mrežnim stranicama Grada Novske objavljeni su sljedeći dokumenti koji čine sastavni dio dokumentacije ovog javnog poziva i to:

1. Upute za prijavitelje
2. Obrazac 1 - OPIS PROGRAMA
3. Obrazac 2 - OBRAZAC PRORAČUNA PROGRAMA
4. Obrazac 3 – Izjava o nepostojanju dvostrukog financiranja
5. Obrazac 4 – Ugovor o financiranju s općim uvjetima koji se primjenjuju
6. Obrazac 5 - Opisni izvještaj programa
7. Obrazac 6. – Financijski izvještaj programa
8. Obrazac 7. – Zahtjev za isplatu sredstava
9. Kriteriji

Prijaviteljima se savjetuje da prije prijave pažljivo prouče sve dokumente i obrasce koji čine sastavni dio dokumentacije javnog poziva kako bi mogli na ispravan način izvršiti prijavu.

**8.2. Indikativni kalendar javnog poziva**

|  |  |
| --- | --- |
| **Faze natječajnog postupka** | **Datum** |
| **Objava poziva** | 08.04.2022. |
| **Rok za slanje prijava** | 09.05.2022. |
| **Rok za slanje pitanja vezanih uz poziv** | 04.05.2022.  |
| **Rok za upućivanje odgovora na pitanja vezana uz poziv** | 06.05.2022.  |
| **Rok za provjeru propisanih uvjeta poziva** | 20.05.2022.\* |
| **Rok za procjenu prijava koje su zadovoljile propisane uvjete poziva** | 25.05.2022.\* |
| **Rok za objavu odluke o dodjeli financijskih sredstava i slanje obavijesti prijaviteljima** | 27.05.2022.\* |
| **Rok za ugovaranje** | 31.05.2022.\* |

Grad ima mogućnost ažuriranja ovog indikativnog kalendara. Termini koji su označeni zvjezdicom (\*) su okvirni.